als_Latn dik_Latn sag_Latn
Ishte një ndeshje mjaft e bukur ajo e mbrëmshmja ndërmjet Milanit dhe Veronës, sfidë në të cilën u shënuan plot katër gola. Nga mënyra si u zhvillua ndeshja, i “humbur” në këtë sfidë doli Milani.
Kuqezinjtë nuk mundën të ruajnë avantazhin e krijuar duke u dorëzuar në minutën e fundit. Ishte Verona ajo e cila kaloi në avantazh e para kur në minutën e 18’ Muntari pengon në zonë njërin nga lojtarët e Veronës dhe për gjyqtarin ka penallti. Nga pika e bardhë Toni gjunjëzon Lopezin falë një ekzekutimi parabël. Ndërkohë reagojnë kuqezinjtë të cilët edhe këto do fitojnë një penallti në minutën e 41’ të cilën do e kthejë në gol Menez. Me shifrat 1-1 mbyllet pjesa e parë. E dyta nis mjaft mirë për Milanin teksa Mekses dërgon topin në rrjetë në minutën e 47’ dhe 2-1 për Milanin. Këtë avantazh djemtë e Inzagit do e ruajnë deri në minutën e 95’, minutë në të cilën do ndëshkohen nga Nikolas Lopez . Kështu Milani as kësaj here nuk mundi të menaxhojë dot rezultatin, ky rezultat e vë në pozitë delikate trajnerin Inzagi.
als_Latn als_Latn